Diari Oficial de la Generalitat Valenciana


Sumari del DOGV 9949, del 02-10-2024 (2024/10563)

DECRET 145/2024, d’1 d’octubre, del Consell, pel qual es concedix la Distinció de la Generalitat per les Accions a favor de la Igualtat i per a una Societat Inclusiva a la Federació de Famílies Nombroses de la Comunitat Valenciana (FANUCOVA).
--------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/2024/10/01/145/dof/vci/html**

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10085

CVE
:   AZOM-I-3102-93618

Data del document
:   01-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

El Consell, mitjançant el Decret 132/2016, de 7 d’octubre, va crear la Distinció de la Generalitat per les Accions a favor de la Igualtat i per a una Societat Inclusiva a fi de reconéixer la trajectòria de persones o entitats que destaquen pel seu compromís en la lluita per la igualtat, per la consecució d'una societat inclusiva i per la visibilitat de la diversitat social.

La Federació de Famílies Nombroses de la Comunitat Valenciana (FANUCOVA) és una entitat sense ànim de lucre formada per cinc associacions que comprenen tota la Comunitat Valenciana: Associació Alacantina de Famílies Nombroses  (ASAFAN), Famílies Nombroses de Castelló (FANUCAS), ASFANA Famílies Nombroses, Associació Valenciana de Famílies Nombroses  (AVAFAM) i MÁS DE DOS Famílies Nombroses de València.

En FANUCOVA s’integren més de 7.000 famílies, la qual cosa fa de la Comunitat Valenciana la tercera comunitat d’Espanya pel nombre de famílies nombroses associades.

FANUCOVA juga un paper molt important per a representar i defendre els drets i les demandes de les famílies nombroses, davant del conjunt de la societat i, especialment, davant dels poders públics.

La protecció de la família com a cèl·lula bàsica de la societat ha de ser un objectiu prioritari en les polítiques socials de tots els poders públics, i en particular, l’atenció a les necessitats i als interessos de les famílies nombroses és un instrument indispensable, d’una banda, per a superar discriminacions i garantir la igualtat de tota la ciutadania, i d'altra banda, i molt especialment, per a contribuir a pal·liar la crisi demogràfica que patix actualment la nostra societat.

Per això, com a reconeixement al seu treball i al seu esforç per la promoció i defensa de les famílies nombroses en benefici de la societat valenciana, amb la deliberació prèvia del Consell, en la reunió del dia 1 d’octubre de 2024,

DECRETE

Concedir la Distinció de la Generalitat per les Accions a favor de la Igualtat i per a una Societat Inclusiva a la Federació de Famílies Nombroses  de la Comunitat Valenciana (FANUCOVA).

  

València, 1 d'octubre de 2024

Carlos Mazón Guixot

President de la Generalitat


Còpia Permalink ELI